
AUCTOR. 


PRAEFATIO. 


Unaquaeque  medicinae  pars  digna  est,  in  quam 
addiscendam  omne  studium  curamque  conferas, 
quum  ope  alterius  altera  et  adjuvetur  et  illus- 
tretur. Attamen  accidit,  ut  haec  majore,  quam 
illa,  cultu  gaudeat,  partisque  neglectae  multa  in 
obscuro  ac  dubio  relinquantur.  Quod  profecto 
anatomiae  comparatae  evenisse  contendi  potest, 
cujus  multae  partes,  quamquam  tam  magni  est 
momenti,  atque  amplificandae  et  collustrandae 
physiologiae  potissimum  apta,  nihilo  tamen  mi- 
nus aut  minima  aut  nulla  diligentia  tractatae 
studioque  investigatae  sunt.  Simili  sorte  etiam 
hujus  dissertationis  materia  usa  est,  quamvis 
Columella  mentionem  ejus  jamdudurn  fecerit, 
(D.  R.  R.  L.  VII.,  c.  V.)  ut  quae  mirum  quid 

cognitioni  non  satis  clarum  exhiberet.  Quo- 
circa auctore  lllustr.  Rudolphio,  neque  minus 
quod  antea  rei  veterinariae  operam  dederam, 
ideoque  ad  hanc  rem  notatu  dignam  animum 
intenderam,  hanc  materiam,  quantum  potui, 
accuratius  perscrutari  atque  exponere  tentavi, 
quum,  si  ad  anatoiniam  respicias,  glandula,  si 
ad  physiologiam,  frequens  morborum  causa,  si 
ad  pathologiam  denique,  variorum  morborum 
sedes  perperam  habita,  atque  quum  exstirpatione 
ejus,  quam  removendis  morbis  idoneam  puta- 
bant, malum  etiam  exacerbatum  sit.  De  multis 
autem  ungularum  ovium  morbis,  cum  ea  re, 
de  qua  scripsi,  conjunctis,  succincte  tantum- 
modo disserui*  quoniam,  etiamsi  tam  multi  au- 
ctores doctissimi  hanc  materiam  tractaverint, 
permulta  tamen  in  ambiguo  adhuc  sunt  ac  falso 
tradita,  neque  talia  temere  repetere  mihi  in 
animo  fuit.  Simul,  data  occasione,  hancce  tam 
gravem  materiam  melius  investigandi,  ea,  quae 
ipse  sum  expertus,  in  lucem  edere  consilium 
cepi.  _______ 


In  plerisque  animalibus  ruminantibus  cutem  inter 
ungulas  circaque  metatarsum  magnam  sebi  copiam 
secernere  videmus,  quae  secretio  tum  secretae 
massae  copia,  tum  modo,  quo  educitur  ea,  neque 
minus  verisimili  nobis  secretionis  fine  praecipue 
in  ovibus  et  capreis  mirum  in  modum  ab  aliis  ani- 
malibus discrepat;  quin  adeo  in  boc  utroque  ani- 
mali organum  peculiare  perficiendae  huic  secretioni 
adesse  videtur.  Quodsi  vero  accuratius  investiga- 
verimus, non  amplius  haec  res  nos  fallet,  sed  appa- 
rebit, ibi  cutis  tantum  duplicatura  ad  retinendum 
sebum  formari  canalem,  quem 
primum  anatomice, 
secundum  physiologice, 
tertium  pathologice 

considerare  aggredimur.  Inter  cujus  vis  pedis  un- 
gulas atque  inter  internas  secundarum  phalangum 

planities  in  ove,  sicuti  quoque  in  caprea,  attamen 
tantum  in  pedibus  posterioribus  inter  internas  ter- 
tiarum phalangum  planities,  hic  conspicitur,  quem 
infra  accuratius  descripturi  sumus,  apparatus,  qui, 
si  placet,  sinus  cutaneus  nominetur,  cujus  formam 
si  velis  inspicere  in  ove  vid.  Fig.  4,  in  caprea 

Fig.  6. 


1. 

ANATOMIA  SINUS. 

Sinum  ovis  externum  remota  cute  et  hac  vel 
illa  phalangum,  quae  ab  uno  latere  illum  obtegunt, 
contemplantibus  apparet  velut  cohaerens  totum, 
quod,  multa  tela  cellulosa  circumdatum,  utrimque 
et  inferne  et  superne  sinum  firmat,  eumque  reddit 
subrotundum.  Ilcmota  vero  tela  cellulosa,  propria 
occurrit  forma  sacci  (vid.  fig,  3. a.)*)  et  interna 
quidem  corii  planities,  quae  hic  et  in  ipso  sinu  et 
pro  eo  externam  efficit  planitiem.  Corii  textura 


*)  Niemann  nennt  die  Forni  des  Sinus  nicht  init 
Unrecht  einem  Pfeifenkopfe  ahnlich.  S.  ilessen  Taschen- 
Imch  fiir  Hausthierarzte,  Aerzte  und  Oekonomeu.  Bd.  II. 
S.  87. 

in  statu  integro  subilavo -fusci  coloris  multis  vasis 
intertexta  est  tantumque  majore  densitate  a cetera 
corii  tela  discerni  videtur.  Propria  sinus  forma 
(vid.  lig.  4.)  duo  constituit  crura,  nempe  ab  a — b 
posterius,  et  a c — d anterius,  quorum  illud,  am- 
bitu multo  majus,  in  fundum,  qui  per  exiguam  co- 
arctationem sese  ostendit,  atque  infra  lineam  b — c 
in  lig.  4.  adest,  transit.  Formam  habet  ovalem, 
ejusque  parietes  crassiores , quam  fundi  et  cruris 
anterioris,  sunt.  Ubi  in  crure  posteriori  conspici- 
tur coarctatio,  fundus  incipit,  atque  inferiori  et  ex- 
terna planitie  cuti,  qua  conjunguntur  inter  se  cal- 
ces, incubat,  ut  lig.  2.  a.  illustratur.  Ex  fundo 
oritur  crus  anterius,  quod,  ut  in  lig.  4.  oblique  a 
c (pone  et  infra)  ad  d (ante  et  supra)  transiens  in- 
ter utrumque  crus  tendinis  musculi  extensoris  di- 
gitorum per  orificium  cutaneum  finitur,  et  in  lig.  4 
et  3 per  d,  in  fig.  1.  per  a significatum  est. 

Interna  sinus  planities , neque  minus  orificium 
cutisque  externa  consita  est  pilis  tenuibus,  et  tota 
planities,  imprimis  vero  fundus,  magna  spissati  et 
oleacei  humoris  copia,  qui  in  sinu  lucidus  ac  fere 
colore  carens,  aeri  expositus  crassior  fit  atque  lla- 
ycscit.  Sinus  in  foetu,  ut  conjici  facile  potest, 
quam  minimus  exsistit. 

ln  caprea  sinus  variatur  ab  illo, ^ qui  invenitur 
in  ove,  situ  et  forma,  ut  conspici  potest  in  lig.  5. 
Sinus  forma,  omni  jure,  nisi  fallor,  ovalis  apte  ap- 
pellanda, cohaerentem  format  tubulum,  cui  linis  est 
coecus  (basis) , qui,  superne  versus,  (in  lig.  5 et  6 
per  c significatur)  apertum  habet  finem,  collum  no- 
minatum, et  orificium  continentem  cutaneum  (in  fig. 
5 et  6 notatur  perb).  Pars,  basin  inter  et  collum 
sita,  appellatur  corpus,  maximamque  diametrum  ha- 
bet (in  fig.  5 notatur  per  a).  Quod  attinet  ad  si- 
tum sinus,  nonnisi  jacet,  ut  supra  dictum  est,  in 
pedibus  caprearum  posterioribus,  sed  multo  altius, 
quam  in  ovibus,  et  inter  internas  quidem  tertiarum 
phalangum  planities,  atque  oblique  currit  a parte 
superiori  et  posteriori  (vid.  fig.  5,  c.)  ad  partem 
inferiorem  et  anteriorem  (vid.  fig.  5,  b). 

Posterior  totius  corporis  et  aliqua  ex  parte 
quoque  cervicis  et  basis  planities  inter  tendines 
musculorum  llexorum  digitorum  sita  est,  ita  ut  si- 
nus, si  illi  agunt,  magis  vel  minus  moveri  semper 
debeat. 

In  ove  res  aliter  se  habet;  ceterum  vero  hujus 
sinus  ratio  est  eadem,  quam  ovis,  nisi  quod  in  si*u 
capreae  humor  secretus  consistentior  est,  quam  in 
sinu  ovis;  etiam  tenax  est,  ex  llavo  subnigri  colo- 


ris»  odorisque  vehem  entis  sim  i.  Si  in  eo  loco  pe- 
dum capreae  anteriorum,  quo,  sicuti  in  ove,  occur- 
rere deberet  sinus,  pilos  radendo  tollas,  parva  cer- 
nitur cutis  plica,  ubi,  quum  primum  conspicias, 
inventurum  te  esse  orificium  cutaneum  crederes. 


II. 

PHYSIOLOGIA.  SINUS. 

Primum  omnium  inquirendum  est,  utrum  ap- 
paratus ille,  quem  appellari  voluimus  sinum  cuta- 
neum, etiam  revera,  uti  sequi  e superiori  descrip- 
tione debet,  cutis  duplicatura,  et  igitur  tantum  a 
cute  formatum  quasi  receptaculum , an  glandula  sit. 
Blumenbachius  opinioni,  qua  apparatum  liunc 
esse  glandulam  contenditur,  adstipulari  videtur,  ad 
paginam  217  anatomiae  comparatae  dicens:  Remo- 
ratu quoque  dignae  sunt  intus  consitae  crinibus 
multisque  gaudentes  glandulis  cavitates,  quae  etiam 
in  pedibus  variorum  animalium  ruminantium  (bisul- 
corum) et  nominatim  in  ovibus  occurrentes  in  com- 
missura inter  ungulas  patescunt  ductu  excretorio, 
cujus  obstructione,  praesertim  si  tempestas  liumida 

dia  grassatur,  hisce  animalibus  morbosae  advocan- 
tur difficultates.’ 

Gurlt  in  parte  secunda  libri:  „ die  Anatomie 
der  Hausthiere”  ad  pag.  383,  dicit:  „in  cutis  dupli- 
catura inter  ovis  ungulas  non  exigua  crypta  seba- 
cea (Talgdriise),  quam  vocat  sacculum  ungularum 
(Klauensachchen),  magnum  habentem  ductum  excre- 
torium.” *) 

Glandulas  in  universum  cognoscimus  solum- 
modo structura  ac  functione,  quae  etiam  in  hoc 
casu  sententiae  illi,  huncce  apparatum  esse  glan- 
dulam affirmanti,  adversantur.  ()uoad  scilicet  stru- 
cturam in  descriptione  ejus  anatomica  satis  jam 
superque  ostendimus,  sinum  veluti  externae  cutis 
continuationem  et  cum  hac  accurate  cohaerentem 
omnia,  quae  veram  cutem  notant,  habere,  nihilque 
ei  inesse,  quo  cuidam  alii  systemati  possit  adnumerari. 
Neque  vero  hoc  modo  attribui  glandularum  syste- 
mati potest,  aut,  sin  aliter,  universa  cutis  potius 
numeranda  esset  ad  glandulas  secernens  veluti  or- 


•)  Niemann  beschreibt  den  Sinus  im  zweiten  Theile 
seines  Buchcs  „fiir  Hausthierarzte  ctc.“ 

Veith  nennt  den  Sinus  Druse nsack  in  seinem 
Handbuche  fiir  Veterinar-Kunde,  S.  527. 

partum  Neque  enim  in  sinu  animadvertendum  est 
aliquid  acinorum  vel  peculiaris  glandulosae  textu- 
rae, neque  in  canale  a cute  constituto  simile  quid 
ductibus  excretoriis  conspici  potest.  Id,  quod  in 
sinu  textura  propria  esset  habenda,  nihil  aliud  est, 
quam  quod  format  ipsum,  cutis  scilicet,  proximeque 
extrinsecus  corium,  in  quo  humor  peculiaris  com- 
paratus epidermide  secernitur  eodem  modo,  quo  in 
aliis  locis  cutis  animalis  humanive  corporis.  Sed, 
quod  negari  nequit,  conservatio  ususque  accumula- 
tione hujusce  humoris  quoad  tempus  atque  excre- 
tionis  copiam  a natura  quam  aptissime  comparata 
esse  ad  finem  certum  videntur. 

Cutis  universe  in  plurimis  mammalibus,  im- 
primis autem  in  ovibus,  massam  spissatam  ac  con- 
sistentem secernit,  quae,  si  aer  absque  impedimento 
agere  in  ipsam  potest,  celeriter  solidescit  decidit- 
que.  Excretum  vero  hoc  sebum  ubi  lana  aliisque 
partibus  ita  obtegitur,  ut  justum  caloris  gradum 
coque  sufficientem  tenacitatem  retineat,  facile  etiam 
accumulatur,  etiamsi  cutis  textura  his  in  locis  sit 
eadem,  quam  ubi  in  aliis  locis  aut  functio  cutis 
frigore  opprimitur,  aut  smegma  revera  secretum, 
quia  statim,  postquam  secretu»  est,  viribus  exter- 
nis aboletur,  non  coacervatur.  Ea  pars  cutis,  quae 

sinum,  quem  hic  tractamus,  format,  haud  dubium 
est,  quin  tum  ad  efiiciendam  largam  secretionem, 
cum  ad  sebum  accurate  conservandum  aptissime  sit 
collocata.  Atque  eandem,  quae  sinum  format,  cu- 
tem, si  plane  arcteque  expansa  super  aliquam  cor- 
poris partem  esset,  neque  aliud  quid,  neque  plus 
cetera  cute  excreturam  esse  persuasum  habemus. 
Quod  ad  secretionem  cutis,  et  quidem  sebi,  attinet, 
haec,  dubitari  nequit,  quin  in  corio  fiat,  plerisque 
probantibus,  illam  effici  singulis  et  simplicibus  par- 
yisque  glandulis  (glomerulis),  quae  in  corio  cryp- 
tae sebaceae  vocantur,  nec  dissimiles  cryptis  muco- 
sis membranarum  pituitariarum  esse  dicuntur. 

Rudolphius  nuperrime  cryptas  sebaceas  nega- 
vit, dicens,  smegma  cutaneum,  cerumen  etc.  mem- 
branis secerni,  quae  pilorum  bulbos  circumcludant. 

Deest  nobis,  id  quod  maxime  dolemus,  suffi- 
ciens rerum  naturalium  cognitio,  ut  ejusmodi  appa- 
ratus, qui  recipiendo  cutis  smegmati  in  ove  et  ali- 
qua ex  parte  etiam  in  caprea  inservit,  utilitatem 
interpretari  satis  valeamus.  Etenim  si  contenderi- 
mus, hanc  humoris  secretionem  fieri , ut  tali  modo 
perniciosae  injuriae,  ut  pluvia,  sordes,  nix , conta- 
gia aliaque  mala  motio  chemico  efficacia  arceantur; 
tumque  si  utilitatem,  quam  praebeat,  duplicem  esse 

proposuerimus,  ut  primum  omnium  rebus  vim  ehe- 
uiice  exserentibus  defendat  humor,  deinde,  ut  im- 
pediat, quo  minus  mechanica  fiat  cutis  inter  ungulas 
in  eundo  frictio,  postremum  ut,  quod  insuper  com- 
modum adjicitur,  secretione  sinus  simul  ipse  iis- 
dem perniciosis  injuriis  canalisque  per  insecta  ac 
sordibus  effecta  obstructione  defendatur;  dixerit 
aliquis,  quid  sit,  quare  nonnisi  ovis  et  caprea  illo 
praeditae  sint  apparatu , non  vero  vacca , non  ca- 
pella, non  cervus  etc.?  Quin  imo,  id  quod  ma- 
gis etiam  admirandum  est,  quare  non  pedes  capreae 
anteriores  eodem,  quo  externis  defendantur  injuriis, 
apparatu  gaudeant,  quum  iisdem,  quibus~posteriores, 
viribus  noxiis  sint  expositae?  At  si  postremum 
quoad  utilitatem  secretionis  atque  ope  sinus  reten- 
tionis dicamus,  in  ove,  quoniam  principio  in  mon- 
tibus tantummodo  vixerit,  ungulas  tali  modo  molliri 
sebo  oportuisse,  quo  tutius  in  montibus  rupibusque 
movere  se  posset,  qua  ex  re  etiam  ded%cendum  si- 
nus commodum  in  caprea  esset,  neque  non  cur  in 
pedibus  modo  posterioribus  inveniretur,  quod  ca- 
preae nempe  pedibus  praecipue  posterioribus  ad 
late  alteque  saltandum  utantur,  quum  ovis  contra 
omnes  quatuor  adhibeat  pedes:  eandem  adversari'. 

nobis  inferre  possunt  dubitationem,  quum  dicant, 

utrumne  et  capellae  et  rupicaprae  et  cervi  aliaque 
ejusmodi  animalia  vixerint  vivantque  in  montibus, 
ac  tuto  ibi  sese  moveant?  At  utilitatem,  quam 
ejusmodi  apparatus  ovi  utique  et  capreae  praestat, 
etiamsi  interpretari  sufficienter  haud  potuerimus, 
certum  tamen  est,  nihil  in  aliquo  organismo  et  in 
natura  in  universum  ut  supervacaneum  existere  at- 
que inutile.  Praeterea  quoque,  quin  his  acquievisse 
argumentis  velimus,  satis  constat,  cujusvis  generis 
morbos  ovium  pedes  tempestate  humida  multo  sae- 
pius, quam  sicca,  corripere,  quia,  deleto  primum  a 
solo  madido  ac  squalore  cutis  sebo , eaedem  exter- 
nae vires  perniciosae  causas  morborum  occasionales 
praebent.  Ad  hoc  accedit,  ut,  quod  omnibus  rei 
peritis  notum  est,  plurimi  ungularum  ovium  morbi, 
si  hae  perniciosae  injuriae  ab  iis  arceantur,  sponte 
sua,  non  adhibito  medicamento,  evanescant. 

Quod  attinet  ad  evacuationem  humoris  ex  ca- 
nale, haec  procul  dubio  distendendis  in  eundo  at- 
que premendis  partibus  prope  sitis  efficitur,  quum 
sinus  facultas  sese  contrahendi  nimis  exigua  esse 
debeat,  et  id  quidem  ipsum,  uti  ejus  situs  jam 
ostendit,  in  caprea  et  ove  modo  diverso. 

In  caprea  situ  sinus  fere  perpendiculari  humor 
secretus,  nisi  magna  tenacitate  tam  firme  adhaere- 

ret  internis  sinus  parietibus,  sua  ipsius  gravitate 
sine  ope  ullius  rei  efflueret,  et  haud  dubio,  quum 
res  ita  se  habeat,  frequenti  fortique  contractione 
tendinum  musculorum  flexorum  digitorum,  inter 
quos  tendines  quasi  interjectus  jacet,  a lateribus  ita 
comprimitur,  ut  effluvium  necessario  sequi  debeat. 
Cujus  vero  rei  ratio  in  ove  alia  est,  quum  humor 
secretus,  qui  ex  cruris  posterioris  parietibus  secer- 
nitur, gravitate  sua  exiguaque  tenacitate  in  fundum 
sinus  fluat,  id  quod  etiam,  ovibus  subsistentibus, 
humori  eveniret  illi,  qui  in  parietibus  cruris  an- 
terioris, ductus  excretorii  vice  fungentis,  secer- 
nitur. 

Si  igitur  maxima  humoris  copia  in  sinus  fundo 
versatur,  fundus  ipse,  usque  ad  cutem,  calces  con- 
jungentem, sese  extendens,  insistentibus  calcibus 
elasticis  et  in  sinus  fundum  reagentibus,  neque  mi- 
nus cute,  quae  jungit  calces,  sese  extendente,  quum 
ungulae  fortuito  dispelluntur  in  eundo , ita  ab  imo 
premitur,  ut  humor  per  crus  anterius  orificiumque 
cutaneum  partim  foris  expellatur,  partim  in  crus 
posterius  reducatur.  Id , quod  forte  in  crus  po- 
sterius venit  humoris,  et  sua  ipsius  gravitate  et 
distendendo  a parte  posteriore  per  flexores  mus- 
culorum digitorum , nec  non  comprimenda  utraque 

mobili  secunda  phalange,  ubi  lotum  crus  posterius 
interpositum  est,  in  fundum  fertur,  et  ita  non  sta- 
tira,  sed  sensim  sensimque,  quod  sane  natura  voluit, 
emanat. 


S E B \ A N A L Y S I S. 

Sinus  humor  secretus  specie  quidem  cerumini 
aurium  quam  simillimus  et  analvses  etiam  chemicae 
utriusque  humoris  analogiam  exhibuerunt.  Expe- 
rimenta, quae  Illustr.  Mitscherlichius  a me  rogatus 
benigne  instituit,  ostendunt,  hujusce  humoris  (uti 
ceruminis  aurium)  partes  constituentes  praecipuas 
esse  Ole  in  am  et  S te  a ri  n am,  ac  liquorem  ammonii 
caustici  ipsi  intermixtum  formare  saponem,  qui 
odorem  haud  dissimilem  lanae  ovillae  spargebat. 
In  tractando  humore  cum  aethere,  partem  solum- 
modo exiguam,  quae,  aethere  elapso,  uti  liquida  et 
adipi  similis  relinquebatur,  in  eo  solvi  apparuit; 
altera  pars  indissolubilis  solidam  et  albam  odore- 
que carentem  substantiam,  nec  non  vulgari  adipi 
animali  omnino  similem  sese  praebuit. 

Neque  minus  sapo,  quem  Eerzelius  tractando 
humanarum  aurium  cerumine  cum  ammonii  oau- 

stici  liquore  accepit,  male  et  longo  quidem  usu  de- 
tritas vestes  olebat,  ita  ut  saponem,  ex  similibus 
adipi  aliorum  proprie  olentium  animalium  substan- 
tiis et  alcalibus  formatum,  eum,  qui  animalium  spe- 
ciei vel  generis  secretioni  cutis  est  proprius,  odo- 
rem emittere  verisimile  sit. 


PATHOLOGIA  SINUS 

Antiquiores  neque  minus  recentiores  auctores 
sinum  ovis  nunc  sedem  nunc  causas  morborum 
esse  saepenumero  contenderunt.  Columella  (D.  R 
R.  L.  VII.,  c.  V.)  de  exstirpatione  loquitur,  ,, tu- 
berculum,” inquit,  ,,cui  subest  vermiculus,  ferro 
quam  cautissime  circumsecari  oportet  etc.” 

Chabert  et  Waldinger  luem  ungularum  ovium 
malignam  in  sinu  tantum  sedem  habere  affirmant, 
et  hanc  ab  causam  hi  neque  minus  Tessier  sinus 
exstirpationem  proponunt. 

Livingston,  (Siehe  Albers  amerihanische  Auna- 
len)  pedum  ductus  ovibus  minus  valentibus  obstrui, 
easque,  ductibus  ope  aquae  calidae  aut  specilli 
patefactis,  convaluisse  animadvertit.  Idem  etiam 


22 


quaerit,  numne  ex  necessitate  ductum  semper  aper- 
tum servandi,  (id  quod  scilicet  nequaquam  fiat)  in 
humidis  et  paludosis  regionibus  ovium  aegritudo 
derivari  possit? 

Stoerig  ad  pag.  4 programmatis  sui:  ,,de  cura 
ovibus  imprimis  ungularum  morbo  laborantibus" 
antea  se  esse  arbitratum  dicit,  sinum  cum  lue  un- 
gularum benigna  in  consensum  trahi,  quod  vero 
postea  in  lue  quoque  ungularum  maligna  vidisse 
affirmat.  Sinus  etiam  ait  exstirpationem  non  esse 
necessariam,  sed,  si  institui  eam  velis,  nonnullis 
incisionibus  atque  ope  forcipis  fieri  jiosse. 

Verum  quidem  est,  non  ad  magnas  operatio- 
nes numerandam  esse  sinus  exstirpationem,  attamen 
situs  ac  magnitudo  sinus  satis  ostendet  magnitudi- 
nem et  momentum  relicti  vulneris.  Equidem  vero, 
casum  exstirpationem  necessario  postulantem  occur- 
rere, non  existimo,  sin  autem  acciderit,  ut  sinus 
inflammatione  (quae  plerumque  consensualis  oritur) 
pus  vel  ichor  in  eo  se  accumulaverint,  pungendo 
in  partem  fundi  sinus  infimam  ab  imo  et  calci- 
bus (vid.  Fig.  2,  a)  facillime  aptissimeque  remo- 
venda sunt,  ac  si  in  tuto  esse  velis,  puris  efflu- 
vium non  inhiberi,  in  modum  setacei  firma  acu 
crassum  lancumque  filum  per  orificium  cutaneum 


et  crus  anterius  fundumque  commode  trajicies,  ita, 
ut  in  parte  calcium  posteriore  educatur,  idque  ad 
curationem  usque  relinques. 

Inflammatio  sinus  plerisque  in  casibus  affectio 
solummodo  consensualis  prope  sitarum  partium  ha- 
benda est,  tumque  ungularum  morbum,  seu  lues 
erit  seu  inflammatio  sporadica,  non  parvum  gradum 
jam  adeptum  esse  necesse  est. 

Inllammatio  sporadica,  ad  sinum  modo  perti- 
nens, raro,  ut  supra  dictum  est,  reperitur,  et  ple- 
rumque ex  parietum  internorum  frictione,  parvis 
advocata  pilorum  globulis , qui  cohaerentibus  solu- 
tis crinibus  oi'ti  orificium  cutarieum  vel  crus  sinus 
anterius  obstruunt,  proficiscitur.  Quae  vero  in- 
flammatio parvi  est  ponderis  atque  recludendo  ca- 
nale ope  specilli  aut  forcipis  tepidisque  balneis 
facile  curatur,  ne  claudicatione  quidem  plerumque 
insequente. 

Inllammatio  si  consensualiter  orta  ac  primi- 
tiva affectio  magna  est,  inflammationis  sinus  exi- 
tus plerumque  sequitur  exitum  affectionis  prima- 
riae, unde  non  raro  fit,  ut,  si  malis  conditionibus 
lues  ungularum  maligna  in  exulcerationem  abit  at- 
que gangraenam,  sinus  quoque  male  olente  ac  sa- 
niei simili  secretione  prorsus  destruatur.  Neque 

raro  in  parvo  inilammationis  gradu  externi  sinus 
parietes  concrescunt,  remotoque  morbo  smegma  non 
amplius  secernitur.  Id  denique  pro  certo  haben- 
dum est,  prinzipio  in  enzootico  et  epizootico 
tam  in  maligno  quam  in  benigno  ungularum 
ovium  morbo  sinum  ineunte  morbo  plerumque  non 
affici. 

De  multiplicibus  ungularum  morbis,  quibus  si- 
nus consensu  solummodo  et  plerumque  majore  morbi 
pradu  afficitur,  haec  pauca  insuper  adjiciam.  Ovis 
ungularum  morbos  in  tres  classes  praecipuas,  in 
sporadicos,  enzooticos,  epizooticos,  dispertiri  posse 
negari  non  potest,  quorum  primi  plerumque  ex 
causis  mechanice  agentibus,  quae  forte  in  singula 
tantummodo  individua  vim  iniquam  exercent,  pro- 
ficiscuntur. Angyalffy  plerosque  ungularum  mor- 
bos in  magna  soli  siccitate  ab  ungularum  fis- 
sione, vel  continua  tempestate  humida  a solo 
madido  et  squalore  stercorisque  liquore  deducen- 
dos censet. 

Morbi  enzootici  creberrime  occurrentes  fun- 
dati sunt  in  viribus  localibus,  et  plerumque  qui- 
dem in  humidis  sordidisque  stabulis  et  viis  ct  pa 
scuis,  quae  in  lotum  gregem  simul  agunt. 

Quoad  morbos  epizooticos,  qui  magis  uni- 
versalibus et  minus  notis  efficacibus  causis  pro- 
vocantur, lii  majore,  quam  alii,  obscuritate  obruti 
minus  cognoscuntur,  et  quo  magis  liorum  morbo- 
rum naturae  verum  inventurum  te  esse  legendis 
optimis  auctoribus  putabis,  eo  majore,  si  ipse 
animo  perpenderis,  confusione  res  tibi  obruetur. 
Divisio  in  morbos  ungularum  benignos  et  malignos 
minime  valet,  quia  benignitas  eorum  aut  malignitas 
tantummodo  gradu  vehementiae,  quae  symptomati- 
bus inest,  destinari,  nec  non  ab  adventiciis  mo- 
mentorum causalium  complicationibus  dependere 
potest. 

Multi  auctores  malignae  ungularum  luis  pro- 
pagationem solummodo  ex  contagio , quod  pere- 
grinis nobilioribus  ovium  stirpibus  emtis,  potissi- 
mum Hispaniensibus  sic  dictis  ,,Merinos”  trans- 
latum ad  nos  esse  fertur,  deduci  volunt,  cui  opi- 
nioni ego  quidem  ex  iis,  quae  ipse  expertus  sum, 
adstipulari  haud  possum,  quum  potius  existimem, 
contagium  et  apud  nos  quidem  nasci,  sed  oves  sic 
dictas  „Merinos”  sicuti  omnes  stirpes  nobiliores, 
si  climate  nostro  utuntur,  constitutione  individuali 
mdammatione  maligniore,  quae  lues  maligna  jure 

vocari  potest,  corripi,  et  in  ea,  si  forte  maligna 
erit,  contagium  provocari  posse,  quod  vero  non 
omnino  necessarium  est.  Permultos  interea  ungu- 
larum morbos  ex  melastasi,  sicuti  Veith  satis  dex- 
tre dicit,  originem  trahere  persuasum  nobis  ha- 
bemus. 

